ועדת הכספים, כנסת 25, פרוטוקול מספר 273, 2023-12-19 00:00

משה גפני: דיון בבקשת הממשלה לדחיית המועד להגשת דוח הפרשים לכנסת בהתאם לחוק-יסוד: משק המדינה, מי מציג את הבקשה?     

שי שלף: שלום, שי שלף מהלשכה המשפטית במשרד האוצר

שי שלף:  אתמול פנה מזכיר הממשלה ליושב-ראש הכנסת וליושב-ראש הוועדה בבקשה לדחות - - -     

משה גפני: אלי?     

שי שלף: אתה מכותב למכתב

שולמית אלוני: מכתב ליושב-ראש הכנסת, אתה בהעתקים

שולמית אלוני:  אולי נלך הפוך, בסדר? בהתאם להוראות סעיף 3א1(א1)(1) לחוק-יסוד: משק המדינה שבעצם אושר יחד עם התקציב בשבוע שעבר, קבענו שבמצב שבו יתרחש אירוע חריג ובלתי צפוי שיש לו השלכה פיסקאלית משמעותית שמשפיעה במישרין על הנתונים שבבסיס דוח ההפרשים ובשל סמיכות האירוע והשפעותיו על מועד הגשת דוח ההפרשים לא ניתן להגיש במועד הקבוע באותה פסקה, שזה עד 1 בנובמבר לפי מה שקבוע בחוק-יסוד: משק המדינה את דוח ההפרשים

שולמית אלוני:  רשאית הממשלה לפי הצעת שר האוצר באישור הכנסת לאחר שקיבלה את המלצתה של ועדת הכספים, לדחות את המועד לתקופה אחת שלא תעלה על 50 ימים

שולמית אלוני:       בעצם אתם מגיעים עכשיו עם בקשה לדחות - - -     

משה גפני: זה ה-50 ימים שדובר בחוק

שולמית אלוני: כן

שולמית אלוני:  אלה אותם 50 ימים

משה גפני: לא הבאתם עוד 50 ימים חדשים

שולמית אלוני: הם לא יכולים

ולדימיר בליאק: החוק בעצם מתנה את הדחייה בבקשה, נכון?      

שולמית אלוני: כן

ולדימיר בליאק: ואנחנו צריכים לאשר

שולמית אלוני: צריכה להיות בעצם – לפי המלצת שר האוצר, צריכה להיות בקשה של הממשלה

שי שלף: למעשה כעת ביצענו את הפנייה לכנסת לצורך קבלת האישור

ולדימיר בליאק: עכשיו לא נאשר

ינון אזולאי: אם לא מאשרים להם, מה זה אומר?     

תמר לוי בונה: היושב-ראש, בהתאם לפרוצדורה, בהתחלה חשבנו אולי נפתור את זה בחוק בהוראת שעה כי כבר היינו פה בדיונים, בסוף הוחלט למען הסדר הטוב שנעשה, אל אף שישבנו ושוחחנו כאן רבות בנושא, שאנחנו נעשה את זה כבכול שנה למקרה שעוד פעם, אי פעם יקרה דבר כזה, אז אנחנו נעשה את זה בצורה הבאה: נפנה לממשלה, הממשלה תאשר ותפנה ליושב-ראש הכנסת ויושב-ראש הכנסת, אחרי שהממשלה אישרה יבקש כאן דיון בבקשת הארכה

תמר לוי בונה:  זה אכן מצב קצת משונה כרגע כי אנחנו כבר בהארכה של המועד, אבל החלטנו לעשות את זה לא כהוראת שעה כזכור

משה גפני: אוקיי, שאלות רבותיי? מי בעד אישור הבקשה?     

ולדימיר בליאק: זה בעצם יוצא 21 בדצמבר?     

שולמית אלוני: בעצם המועד האחרון של 50 הימים יוצא ה-21 בדצמבר

שולמית אלוני:  זה אומר שאתם תגיעו עם דוח ההפרשים ב-21, תעבירו בעצם את דוח ההפרשים ב-21 בדצמבר

ולדימיר בליאק: איזה יום זה יוצא ה-21 בדצמבר?     

שולמית אלוני: זה יום חמישי הקרוב

ולדימיר בליאק: יום חמישי הזה

שולמית אלוני: בהתאם לפרוצדורה, זה אחרי שזה יעבור את המלצת הוועדה

שולמית אלוני:  אם הוועדה תחליט לאשר את הבקשה לדחיית המועד - -     

ולדימיר בליאק: לקראת התוכנית המאזנת

שולמית אלוני: - - זה יצטרך לעלות גם במליאת הכנסת

שולמית אלוני:  ולאחר מכן, ביום חמישי, יגיע הדוח

שולמית אלוני:  ובהתאמה יידחו גם יתר המועדים שנקבעו בחקיקה

משה גפני: תמר, איפה אתם עומדים עם החוק?     

תמר לוי בונה: אנחנו נעמוד במועדים

ינון אזולאי: הוא שואל איפה אתם עומדים היום

ינון אזולאי:  אתם מכינים אותו?     

תמר לוי בונה: כשלא עמדנו במועדים בסיבוב הקודם, אני חושבת - - -     

משה גפני: בסדר

משה גפני:  אתם תעמדו במועדים?     

תמר לוי בונה: כן

משה גפני: בגלל שזה מתחיל להיות סאגה שמפריעה לי

תמר לוי בונה: גם לנו

משה גפני: בסדר

משה גפני:  המציאות הזאת שבה אנחנו לא עומדים בכל העניין הזה וכל הזמן - - -     

ולדימיר בליאק: וזה חוק-יסוד

משה גפני: כן

משה גפני:  אני מקבל ביקורת צודקת על העניין הזה

משה גפני:  למסור דוח על המצב, גם אם המצב הוא שכולם מודעים לו שיש את המציאות הקשה שאנחנו מצויים בה

משה גפני:  אבל צריך לדבר עם הוועדה, צריך לדבר עם הכנסת

משה גפני:  לא להשאיר את זה ככה באוויר

תמר לוי בונה: העיכובים היו לא נוכח כמה חמור המצב שכמובן הוא חמור בהרבה גזרות, אלא נוכח חוסר הוודאות שהיה מורכב מאוד ב-1 בנובמבר להגיד עד מתי תימשך הלחימה

תמר לוי בונה:  וזה עדיין מורכב לעשות את זה

תמר לוי בונה:  אנחנו כן יותר עם ודאות היום כי אנחנו למודי 2023 מבחינת עלויות, מה שלא היה לנו ב-1 בנובמבר מבחינת ההתקדמות של הלחימה

תמר לוי בונה:  כמובן שאם הלחימה תתארך מעבר לתרחיש הבסיס שלנו או פחות, אז הדוח יהיה לא רלוונטי

תמר לוי בונה:  אבל בסדר, זה חלק מכל תחזית שהיא

תמר לוי בונה:  פה פשוט בניגוד לתחזיות אחרות, טווח חוסר הוודאות וטווח השונות הוא הרבה יותר גדול

תמר לוי בונה:  ברור שכולם מבינים את זה ואנחנו נעמוד בלוחות הזמנים בהינתן חוסר הוודאות שאנחנו מצויים בו

משה גפני: שאלות בבקשה

ינון אזולאי: איפה אורית פרקש?     

משה גפני: אפשר שלוש דקות שאלות בגלל שב-14:10 אנחנו מצביעים על הרביזיה

ולדימיר בליאק: אין שאלות

משה גפני: אז אני אשאל

משה גפני:  ינון, מה אתה שואל?     

ינון אזולאי: אני חושב שוולדימיר צודק

אליהו דלל: לא הבנתי, אי אפשר לשאול?     

משה גפני: אפשר ורצוי

אליהו דלל: אז אין לי שאלה

ולדימיר בליאק: לי יש רק בקשה: לעמוד בדרישות חוק-יסוד בפעם הבאה

משה גפני: אני מסכים איתך, אני חושב שצריך

משה גפני:  אני יודע ואני מקבל את העניין הזה ואמרתי את זה גם בדיון בוועדה

משה גפני:  קרו דברים, אנחנו כמחוקקים לא חשבנו שיהיה תהליך כזה

משה גפני:  הישיבה שתתקיים על העניין, אני אמרתי שזה לא בסדר

משה גפני:  לא אישרתי את הבקשה כמו כל החברים כאן בוועדה

ולדימיר בליאק: ולהיפטר מהדבר הזה שהוא תקציב דו שנתי

משה גפני: כן, לזה אני נגד ממש

משה גפני:  רק מה? הבעיה היא שזה הגיע באמצע השנה

משה גפני:  הבחירות היו באמצע השנה ואחרי להביא את - - - אני מסכים, הצבעתי אז נגד

ינון אזולאי: יש לי שאלה

משה גפני: שאלה של שתי דקות

ינון אזולאי: תמר, יש לכם כבר את התאריך שאתם מביאים את תקציב 2024?     

ולדימיר בליאק: יש תאריך

ינון אזולאי: לא

ינון אזולאי:  של התקציב

ולדימיר בליאק: תקציב

ולדימיר בליאק:  יש

משה גפני: בבקשה

תמר לוי בונה: לפי לוחות הזמנים שנקבעו בחוק, נקבע כי יש דחייה של 50 ימים, ובין היתר יש דחייה של 50 ימים גם במועד של הקיצוץ האוטומטי

תמר לוי בונה:  זה אומר שהקיצוץ האוטומטי הוזז ל-19 בפברואר

תמר לוי בונה:  ולפי החוק כתוב – ואת זה שלומית תדע להגיד הרבה יותר טוב ממני – ככול שחלק מהפעולה המאזנת מגיעה מהגשת תקציב נוסף, יש פרק זמן של 30 ימים קודם

ינון אזולאי: כן, אבל זה לא – מה? לא הבנתי

משה גפני: נגמרו גם השאלות

ינון אזולאי: אגב, אז הם לא מפירים את החוק

ינון אזולאי:  פשוט הולכים לקיזוז "פלאט"

ולדימיר בליאק: זה מה שאמרתי לאורך כל הדרך ש"פלאט" זה סנקציה לציבור

ינון אזולאי: זה בסדר, זה מה שאמרתי, זה לא כתוב

ינון אזולאי:  לכן שאלתי, אם הם יודעים מתי הם מביאים את התקציב

משה גפני: תודה רבה

משה גפני:      אני מבקש לבקשת הממשלה שהוסברה על דחיית המועדים, מי בעד אישור הבקשה ירים את ידו? מי נגד? מי נמנע?             

משה גפני: הבקשה אושרה

משה גפני: הבקשה אושרה

משה גפני:      אנחנו עוברים לרביזיה של ולדימיר

ולדימיר בליאק: אני רוצה לנמק

משה גפני: בבקשה, אבל ממש בקצרה, אנחנו צריכים להתפלל מנחה

משה גפני:  תנמק

ולדימיר בליאק: תודה היושב-ראש, זה לא כזה משעשע, אני רק רוצה להדגיש שוב, אין ספק שהממשלה חייבת לספק את צרכי הביטחון של האזרחים בכל הרשויות, גם ביהודה ושומרון וגם בכל מקום ברחבי הארץ

ולדימיר בליאק:  ובהינתן חוות הדעת שקיבלנו ובהיעדר עבודת מטה מסודרת שלא נעשתה משנת 2018, אנחנו לא יכולים לאשר את הבקשה הזאת כי לא נעשה פה שום הליך תקין בדרך לאישור

ולדימיר בליאק:  לכן אני מבקש מחברי הוועדה לתמוך ברביזיה

ולדימיר בליאק:  תודה רבה

משה גפני: תודה רבה

משה גפני:  מי בעד הרביזיה ירים את ידו? מי נגד?          

משה גפני: הרביזיה לא נתקבלה

אחמד טיבי: אסור לפי החוק להגיד לחבר כנסת איך להצביע

אחמד טיבי:  לא זה לא בסדר, זה אסור

משה גפני: לא שזה אסור, אבל זה לא בסדר

אחמד טיבי: האיש שקל להצביע בעד, פינדרוס

יצחק פינדרוס: לא

משה גפני: הנה

אחמד טיבי: לא, הוא לא הביע שהוא שקל, אבל הוא שקל

יצחק פינדרוס: כן, שקלתי, נגד יהודה ושומרון, אני שקלתי, בטח

משה גפני: תודה רבה

משה גפני:  הרביזיה לא התקבלה, ועל כן ההעברה אושרה

משה גפני:  הישיבה נעולה